kardosdrur/scandi-wiki huggingface dataset:
Einstürzende Neubauten

Einstürzende Neubauten er en tysk eksperimenterende musikgruppe, der blev dannet i Vestberlin i 1980. Gruppen består i dag af de oprindelige medlemmer Blixa Bargeld (vokal, guitar og keyboard) og N.U. Unruh (forskellige hjemmelavende instrumenter, percussion, vokal), Alexander Hacke (bas, vokal) samt Jochen Arbeit (guitar, vokal) og Rudolf Moser (hjemmelavende instrumenter, percussion, vokal), som blev en del af gruppen i 1997.

Gruppen er kendt for deres brug af hjemmelavede instrumenter, der ofte er fremstillet af metalskrot og byggematerialer, samt brug af støj i kombination med traditionelle musikinstrumenter. Gruppens tidlige udgivelser var kompromisløse og rå med Bargelds ekspressive vokal, der lå på toppen af en bund af skramlende og raslende percussion på metal. Gruppens senere udgivelser var mindre kompromisløse og mere konventionelle, men stadig med mange uortodokse elementer.

Ved en optræden i Ungdomshuset i København i de tidligere 80'ere benyttede gruppen et slagbor til at nedbryde dele af balkonen.

Gruppens historie 
Einstürzende Neubauten startede nedrivningen af den officielle kunstverden i 1980, hvor de to performere Blixa Bargeld og N.U. Unruh gik sammen og lavede forskellige happenings rundt omkring i Vestberlin. Første gang man hørte noget musikalsk fra Einstürzende Neubauten var i 1981, hvor EP'en Schwarz udkom og for første gang præsenterede gruppens larmende avantgarde-rock.

Efter nogle medlemsskift udgav Einstürzende Neubauten i 1983 det banebrydende album Zeichnungen des Patienten O.T.. Pladen blev et hit i undergrundsmiljøet, og gruppens støj-saboterende brug af trykluftpistoler, kæderaslen, betonaffald sendte gruppen på turne med australske The Birthday Party, hvilket for første gang skaffede gruppen et publikum udenfor Tysklands grænser.

I slutningen af 80'erne udsendte gruppen en række roste album, hvor det stadigvæk var blandingen af en konfronterende tinnitus-lyd og sangeren Blixa Bargelds dekadente tale, der var gruppens særkende.

Jo ældre gruppen blev, jo mindre larmende blev de. Denne ændring resulterede dog ikke i en kvalitetsnedgang hos gruppen, der på deres to seneste album, Silence is Sexy og Perpetuum Mobile, har forstået at lægge sig mellem maskinparkens brummen og en drømmende melankolsk skønhed.

Diskografi

Album 
 Kollaps (1981)
 Zeichnungen des Patienten O. T. (1983)
 Halber Mensch (1985)
 Fünf Auf der Nach Oben Offenen Richterskala (1987)
 Haus der Lüge (1989)
 Tabula Rasa (1993)
 Ende Neu (1996)
 Silence Is Sexy (2000)
 Perpetuum Mobile (2004)
 Alles Wieder Offen (2007)
 Lament (2014)
 ALLES IN ALLEM (2020)

EP 
 Thirsty Animal, (Einstürzende Neubauten & Lydia Lunch), (1982)
 Interim (1993)
 Malediction (1993)
 Total Eclipse of the Sun (1999)

Referencer 

Fra DR's Musikleksikon
Musikgrupper fra Tyskland
Har spillet på Roskilde Festival
Gebyr

Et gebyr er i princippet et pengebeløb som kræves ind af private personer eller firmaer eller af en offentlig virksomhed for en tjeneste eller ydelse. Offentlige gebyrer skal dække de reelle gennemsnitsomkostninger ved en bestemt tjeneste, i modsætning til en afgift, som er en form for beskatning.

Eksterne Henvisninger 
 Den Store Danske om gebyr

Finansiel økonomi
Forsikring
Maria Cecilie Mærsk

Maria Cecilie Mærsk (født 16. november 1982) er en dansk professionel erotisk danser og nøgenmodel, bosat i Glostrup. Hun vandt 2001 og 2002 DM i strip og har haft en mindre rolle i komedien Krøller i sovsen, 2007. Hun er 179 cm høj med blond hår og bruger D-skål.

Referencer

Eksterne henvisninger 
 

Dansere fra Danmark
Skuespillere fra Danmark
Vrengen

Vrengen eller Vrengensundet er et kroget sund mellem øerne (og kommunerne) Nøtterøy (i nord) og Tjøme (i syd) i Vestfold og Telemark fylke i Norge. 

På nøtterøysiden ligger stederne Kjøpmannskjær og Strengsdal, på Tjøme stederne Sundene og Mågerø. Der ligger desuden en række sommerhuse og hytter på begge sider af Vrengensundet. I strandstedet Kjøpmannskjær er der bådehavn, benzinstation og dagligvarehandel med maritim tilknytning. Der er også en kemisk fabrik, Kjemi-Service ejet af Unitor Chemicals, som producerer kemiske produkter for maritim brug. På Tjøme-siden er der flere bådehavne langs Vrengensundet. 

I 1932 blev der åbnet en bro, Vrengen bro, over sundet mellem Nøtterøy og Tjøme. Den blev erstattet af en ny bro, med en total længde på 454 meter, i 1981. Før 1932 gik der en lille træfærge fra Ferjeodden på Tjøme-siden over til Nøtterøy. Ferjeodden er i dag base for Tjøme og Hvasser Røde Kors Hjelpekorps og har Tjømes eneste dybvandskaj. Indtil slutningen af 1800-tallet var færgestedet længere mod øst i Vrengensundet. 

I de senere år har Statens forureningstilsyn fundet høje forekomster af det kræftfremkaldende kemikalie diuron i Vrengensundet. Det er usikkert hvor giften i sundet stammer fra, men diuron bruges i bundmaling til både for at hindre begroning. 

Navnet «Vrengen» kommer af «vrang», det vil sige kroget, og vanskelig at sejle gennem med større sejlskibe.  

Øen Leistein markerer hvor sejlrenden går fra Oslofjorden mod Vrengensundet. 

I Vrengensundet, på Tjømesiden, ligger nogle holme med navn Grindholmene. Disse er reguleret til fritidsformål.

Eksterne henvisninger
 Nedlastbart dokument om ferjetrafikken over Vrengensundet
Galleri NORs fotografier av Vrengen 1901-1933

Farvande i Norge
Vestfold og Telemarks geografi
Tjøme
Nøtterøy
The Bourne Ultimatum

The Bourne Ultimatum er en amerikansk spionfilm fra 2007 instrueret af Paul Greengrass og løst baseret på Robert Ludlum-romanen af samme navn. Filmen er en fortsættelse af The Bourne Identity og The Bourne Supremacy, og også denne har Matt Damon i hovedrollen som agenten Jason Bourne med hukommelsestab.

Medvirkende 
 Matt Damon - Jason Bourne
 Julia Stiles - Nicky Parsons
 David Strathairn - Noah Vosen
 Joan Allen - Pam Landy
 Paddy Considine - Simon Ross
 Albert Finney - Dr. Albert Hirsch
 Scott Glenn - Ezra Kramer
 Colin Stinton - Neal Daniels
 Joey Ansah - Desh
 Édgar Ramírez - Paz
 Tom Gallop - Tom Cronin
 Corey Johnson - Wills
 Franka Potente - Marie Kreutz
 Daniel Brühl - Martin Kreutz
 Scott Adkins - Agent Kiley

Referencer

Ekstern henvisning 
 

Bourne Ultimatum
Film fra 2007
Film baseret på bøger
Robertprisen for årets amerikanske film
Bourne Ultimatum
Jason Bourne
Peter Müller

Peter Aloysius Müller (født 25. september 1955 i Illingen) er en tysk politiker, der fra 1999 til 2011 var ministerpræsident i Saarland, valgt for CDU. Fra 1. november 2008 til 1. november 2009 var han desuden formand for Bundesrat.

Müller tog juridisk embedseksamen i 1983 og 1986 efter studier i Bonn og Saarbrücken. Han arbejdede frem til 1994 som dommer ved retten i Saarbrücken og sideløbende som professor ved Universität des Saarlandes. 

Han blev medlem af delstatsparlamentet i Saarland i 1990; fra 1994 til 1999 var han leder af CDU's gruppe og dermed leder af oppositionen. Han blev valgt til Forbundsdagen i 2005, men valgte kort efter at udtræde. Kanslerkandidat Angela Merkel udpegede i 2005 Müller til at blive medlem af hendes panel af økonomiske eksperter.

I august 2011 trak Müller sig tilbage som ministerpræsident. Siden december 2011 har han været dommer ved Bundesverfassungsgericht.

Eksterne henvisninger 
 Biografi hos Bundesverfassungsgericht 

Ministerpræsidenter fra Tyskland
Politikere fra CDU
Dommere
Tyskere i 1900-tallet
Tyskere i 2000-tallet
The Bourne Supremacy

The Bourne Supremacy er en amerikansk spionfilm fra 2004 instrueret af Paul Greengrass og løst baseret på Robert Ludlum-romanen af samme navn. Filmen er en fortsættelse af The Bourne Identity, og også denne har Matt Damon i hovedrollen som agenten Jason Bourne med hukommelsestab. Filmen blev efterfulgt i 2007 af The Bourne Ultimatum.

Medvirkende 
 Matt Damon 
 Joan Allen 
 Brian Cox 
 Julia Stiles
 Marton Csokas
 Karl Urban 
 Karel Roden 
 Franka Potente 
 Gabriel Mann 
 Tomas Arana 
 Tom Gallop 
 Michelle Monaghan 
 Oksana Akinsjina

Referencer

Ekstern henvisning 
 

Thrillerfilm fra USA
Amerikanske film fra 2004
Actionfilm fra USA
Film baseret på bøger
Jason Bourne
Engelsksprogede film
The Bourne Identity

The Bourne Identity er en amerikansk spionfilm fra 2002 instrueret af Doug Liman og løst baseret på Robert Ludlums romanaf samme navn. Filmen er en den første i Bourne-serien, og har Matt Damon i hovedrollen som agenten Jason Bourne med hukommelsestab. Filmen blev efterfulgt i 2004 af The Bourne Supremacy.

Medvirkende 
 Matt Damon 
 Franka Potente 
 Chris Cooper 
 Brian Cox 
 Clive Owen 
 Adewale Akinnuoye-Agbaje 
 Gabriel Mann 
 Julia Stiles
 Nicky Naude 
 Russell Levy

Referencer

Ekstern henvisning 
 

Actionfilm fra USA
Amerikanske film fra 2002
Film baseret på bøger
Film instrueret af Doug Liman
Thrillerfilm fra USA
Tyske film fra 2002
Jason Bourne
Engelsksprogede film
Black Hawk Down

Black Hawk Down er en amerikansk krigsfilm fra 2001 instrueret af Ridley Scott, som også har produceret filmen i samarbejde med Jerry Bruckheimer. Filmen er baseret på Mark Bowdens bog af samme navn om Slaget i Mogadishu. Black Hawk Down har bl.a. Josh Hartnett, Eric Bana, Ewan McGregor og Tom Sizemore på rollelisten.

Medvirkende 
 Josh Hartnett – oversergent Matt Eversmann, delingsfører for Chalk 4
 Ewan McGregor – ranger John "Grimesey" Grimes
 Tom Sizemore – oberstløjtnant Danny McKnight, bataljonschef 3rd Ranger
 Eric Bana – oversergent Norm "Hoot" Gibson, Delta Force
 William Fichtner – oversergent Jeff Sanderson, Delta Force
 Ewen Bremner
 Sam Shepard – generalmajor William F. Garrison, leder af Operation Gothic Serpent.
 Gabriel Casseus
 Kim Coates
 Hugh Dancy
 Ron Eldard
 Ioan Gruffudd
 Tom Guiry
 Charlie Hofheimer
 Danny Hoch
 Jason Isaacs – kaptajn Mike Steele, kompagnichef Bravo-kompagniet 3rd Ranger 
 Zeljko Ivanek
 Glenn Morshower
 Jeremy Piven
 Brendan Sexton III
 Johnny Strong
 Nikolaj Coster Waldau – seniorsergent Gary Gordon, Delta Force
 Richard Tyson
 Brian Van Holt
 Steven Ford
 Ian Virgo
 Tom Hardy
 Gregory Sporleder
 Carmine Giovinazzo
 Chris Beetem
 Tac Fitzgerald
 Matthew Marsden
 Orlando Bloom – ranger Todd Blackburn
 Enrique Murciano
 Kent Linville
 Michael Roof
 George Harris
 Razaaq Adoti
 Treva Etienne
 Pavel Vokoun

Ekstern henvisning 
 

Actionfilm fra USA
Amerikanske film fra 2001
Film baseret på bøger
Medier produceret af Jerry Bruckheimer
Film instrueret af Ridley Scott
Mogadishu
Film baseret på virkelige begivenheder
Svendborg Boldklub

Svendborg Boldklub var en dansk fodboldklub hjemmehørende i Svendborg, som eksisterede i perioden 1901-62. Klubben blev stiftet den 2. april 1901 (100-årsdagen for Slaget på Reden) under navnet Union, og klubben havde to sportsgrene på programmet: cricket og fodbold. Klubben debuterede i Fyns Boldspil-Unions turnering i 1906, og den første spilledragt var en sort sweater med rød og hvid tværstribe samt sorte benklæder. I 1915 tog klubben navneforandring til Svendborg Boldklub.

I 1962 blev Svendborg Boldklub og Kammeraternes Boldklub slået sammen til én klub: Svendborg forenede Boldklubber.

Kilder / eksterne henvisninger 
 Svendborg forenede Boldklubber – Historie 

Tidligere fodboldklubber i Danmark
Fodboldklubber under DBU Fyn
Etableret i 1901
Ophørt i 1962
Boldklub
Kejserens nye flip 2: Kronks nye flip

Kejserens nye flip 2: Kronks nye flip er en tegnefilm fra 2005 og efterfølgeren til Disney-filmen Kejserens nye flip fra 2000.

Eksterne henvisninger 
 

Tegnefilm fra USA
Amerikanske film fra 2005
Disney tegnefilm
Engelsksprogede film
Japan Cup

Japan Cup er et japansk endagsløb i landevejscykling som arrangeres hvert år i oktober. Løbet er blevet arrangeret siden 1992. Løbet er af UCI klassificeret med 1.Pro og er en del af UCI ProSeries.

Vindere

Eksterne henvisninger 
 Officielle side 

 
Etableret i 1992
Eric Bana

Eric Banadinović , kendt som Eric Bana, født 9. august 1968 i Melbourne, er en australsk skuespiller.

Eric Bana begyndte sin karriere som komiker i tv-serien Full Frontal (1993) og medvirkede i flere australske tv-shows i 1990'erne. Han fik kritikerros for sin rolle i den biografiske film Chopper (2000). Derefter medvirkede Bana i Hollywood-film Black Hawk Down (2001), som en sergent i den amerikanske indsatsstyrke Delta Force. Derefter spillede han hovedrollen som Bruce Banner i Ang Lee filmen Hulk (2003) og som Hector i Troja (2004). Han havde også hovedrollen i Steven Spielbergs film Munich (2005) og spillede senere skurken Nero i science fiction-film Star Trek (2009). Bana har modtaget Australiens fineste tv - og filmpriser for sine roller i Full Frontal, Chopper og Romulus, My Father (2007). Han har også været nomineret til (blandt andre priser ) MTV Movie Award for Best Fight (Troja) och Phoenix Film Critics Society Award for Best Cast (Black Hawk Down).

Eric Bana blev gift i 2007 til Rebecca Gleeson. Parret har to børn.

Filmografi

Noter

Ekstern henvisning 

 

Star Trek-skuespillere
Skuespillere fra Australien
Personer fra Melbourne
Amerikanske indenrigsministre

Amerikanske indenrigsministre eller United States Secretary of the Interior leder United States Department of the Interior.

Det amerikanske indenrigsministeriums opgaver afviger i betydelig grad fra andre landes indenrigsministerier. Ministeriet omfatter agenturer såsom Bureau of Land Management, United States Geological Survey og National Park Service. Ministeren sidder i og udpeger de private borgere til bestyrelsen for National Park Foundation. Ministeren er medlem af præsidentens kabinet. 

På grund af at indenrigsministeriet og mange af dets agenturers politikker og aktiviteter har stor indflydelse på de vestlige af De forenede Stater, kommer ministeren typisk fra en af de vestlige stater. Kun en minister har ikke haft tilknytning til en stat vest for Mississippifloden. Indenrigministeren er nummer 8 i præsidentens "arvefølge".

Indenrigsministre

Referencer

Eksterne kilder 
 Liste over tidligere indenrigsministre 
 ''The Department of Everything Else: Highlights of Interior History  (1989)

Indenrigsministre
Indenrigsministre

de:US-Innenministerium
nds:Bunnsministerium för'd Innere
Højrehåndsregel

Højrehåndsreglen er flere "tommelfingerregler" indenfor fysiks elektromagnetisme.

 
Fælles for disse er at man anvender højre hånd.

Gribereglen 

Gribereglen er måden hvorpå man finder en elektromagnets nordpol:
 Man skal bruge sin højre hånd, og så skal man føre sine fingre med strømmen (fra håndrod ("+") til fingerspidser ("-")), og den vej tommelfingeren peger er nordpolen.

Ørsteds regel 
Hans Christian Ørsteds regel: hold højre hånd med fingerspidserne i strømmens retning (plus→minus). Højre håndflade skal vende mod ledningen og kompasset skal være på samme side af ledningen som hånden, f.eks. ved at hånden er mellem ledningen og kompasset. Kompassets magnetnordpol vil da slå ud til tommelfingersiden.

Tommelfingerregel (i elektromagnetisme) 

Se illustrationen.

Lillefingerregel 

Lillefingerregel: Placér hånden så:
 fingrene går i strømmens retning (fra håndrod ("+") til fingerspidser("-")).
 Magnetfeltlinjerne fra nordpol (til sydpol) går ind i håndfladen.

Ledningsstykket-i-magnetfeltet vil så blive udsat for en kraft (Laplaces lov), som vil presse ledningsstykket-i-magnetfeltet i lillefingerens retning.

Hvis ledningen hænger frit nok – eller kraften er stor nok, vil ledningen flytte sig som konsekvens.

Videre læsning 
Hvis magneten kan bevæge sig frit – og ledningen er fastgjort – eller kraften er stor nok, vil magneten flytte sig som konsekvens – og modsat lillefingeren.

Det skyldes at magnetens magnetfelt og ledningsstykket-i-magnetfeltet yder en gensidig frastødende eller tiltrækkende kraft på hinanden, afhængig af strømmens retning.

Dette er den grundlæggende måde/fysiske fænomen de fleste elektromotorer virker på. Dog er ledningsstykket typisk viklet op som en spole.

Kilder/referencer

Eksterne henvisninger 

 Right and Left Hand Rules – Interactive Java Tutorial  National High Magnetic Field Laboratory
 A demonstration of the right-hand rule at physics.syr.edu 

Elektromagnetisme
Røssesundbroen

Røssesundbroen eller Røssesund bro er en buebro over Røssesundet mellem øerne Tjøme og Brøtsø i Tjøme kommune i Vestfold og Telemark fylke i Norge. Vejen over broen (Fylkesvei 380) fører fra Tjøme og sydøstover mod Hvasser.

Planlægningen af broen over Røssesundet startede i 1937, men den blev på grund af 2. verdenskrig, først færdig i 1952. Broen blev bl.a. finansieret af bompenge fra trafikken over Vrengen bro  på det nordlige  Tjøme. Broen er 14 meter høj og hovedspændet er 76 meter. Byggeprojektet er knyttet til Tjøme-ordføreren Chr. R. Granøe. En buste af ham er placeret før broen på Ormelet.

Røssesundbroen afløste en ældre kabelfærge.

Broen er foreslået fredet i  den nationale plan for vejrelaterede kulturminder . Den blev totalrenoveret i 1999.

Referanse

Broer i Vestfold og Telemark
Tjøme
Lee J. Cobb

Lee J. Cobb (født Leon Jacob; 8. december 1911 i New York City, død 11. februar 1976) var en amerikansk skuespiller, der fik sit store gennembrud i rollen som Willy Loman i Elia Kazans opsætning af Arthur Millers skuespil Death of a Salesman (dansk titel: En sælgers død) i 1949.

Han debuterede som filmskuespiller i The Vanishing Shadow i 1934 og gik året efter ind i det venstreorienterede Group Theatre i New York i hvilken sammenhæng han opnåede en række prominente roller. Cobb medvirkede en en lang række af film og teaterstykker i perioden frem til det store gennembrud i 1949 i Broadwaystykket Death of a Salesman. 

Cobb blev angivet som værende mulig kommunist, og blev følgelig indkaldt til at give møde for den amerikanske undersøgelseskomite House Un-American Activities Committee (HUAC), der på daværende tidspunkt forestod undersøgelse af påstået kommunistisk infiltration af filmindustrien i Hollywood. Cobb afviste i to år at lade sig afhøre af komiteen, hvilket medførte, at han blev sortlistet som skuespiller, og følgelig fik vanskeligt ved at finde arbejde. I 1953 opgav han modstanden og afgav herefter vidneforklaring, hvorunder han gav navne på 20 personer, der tidligere havde været medlemmer af det amerikanske kommunistparti. 

Efter høringen genoptog Cobb i 1954 skuespillerkarrieren i filmen I storbyens havn (originaltitel: On the Waterfront) i samarbejde med Elia Kazan og Budd Schulberg, der ligesom Cobb havde afgivet belastende vidneudsagn under afhøringer for HUAC. Den Oscarbelønnede film er generelt anset for at være et modsvar til de personer, der kriteserede Cobb og andre for at afgive belastende vidneudsagn for HUAC. Cobb blev for sin rolle i filmen nomineret til en Oscar for bedste mandlige birolle. 

Han spillede atter rollen som Willy Loman i Tv-udgaven af Death of a Salesman fra 1966 og blev for sin indsats i opsætningen nomineret til en Emmy Award. I en af sine sidste filmroller spillede Cobb i 1973 politimanden Kinderman i gyserfilmen Eksorcisten.

Cobb døde af et hjerteanfald i 1976 i Woodland Hills i Californien.

Udvalgte teaterroller 
 Willy Loman i Death of a Salesman (1949)
 King Lear i King Lear (1968)

Udvalgte film 
 I storbyens havn (On the Waterfront) (1954)
 Tolv vrede mænd (12 Angry Men) (1957)
 Exodus (1960)
 Vi vandt vesten (How the West was Won) (1962)
 Coogan's Bluff (1968)
 Eksorcisten (The Exorcist) (1973)

Se også 
 Mccarthyisme

Eksterne links 

 

Skuespillere fra New York
Personer fra New York City
Black Holes and Revelations

Black Holes and Revelations er det fjerde studiealbum fra det engelske rockband Muse. Albummet blev udgivet d. 3. juli 2006, og der er efterfølgende blevet udgivet 5 singler fra albummet.

Spor

Eksterne henvisninger 

Album fra 2006
Muse-album
Marisa Tomei

Marisa Tomei (født 4. december 1964) er en amerikansk skuespiller kendt fra film som Min fætter Vinny, for hvilken hun vandt en Oscar for bedste kvindelige birolle, samt for In the Bedroom og The Wrestler, for hvilke hun fik yderligere to nomineringer til bedste kvindelige birolle.

Filmografi i udvalg 
 Min fætter Vinny (1992)
 Chaplin (1992)
 Only You (1994)
 What Women Want (2000)
 In the Bedroom (2001)
 The Guru (2002)
 Anger Management (2003)
 Alfie (2004)
 Wild Hogs (2007)
 Before the Devil Knows You're Dead (2007)
 The Wrestler (2008)
 Spider-Man: Homecoming (2017)
 Spider-Man: Far From Home (2019)
 Spider-Man: No Way Home (2021)

Litteratur / kilder 
 Nicolas Barbano: Marisa Tomei – sød, sjov og sexet (PS Pige-Special nr. 3, 1996)

Eksterne henvisninger 

 

Personer fra New York
Skuespillere fra USA
Oscar for bedste kvindelige birolle

Amerikanere i 1900-tallet
Amerikanere i 2000-tallet
Italiensk-amerikanere
Yazmin Fox

Yazminanaïs Katarina Fox Eisen (født 5. maj 1968) er sexolog og stifter af Sexologiskolen i København.

Hun har bl.a. lavet radio for DR og skrevet artikler for Berlingske Tidende, Tidens Kvinder og Alt for Damerne. Yazmin Fox er også forfatter og instruktør til dvd'en “Erotisk tantra : din guide til et bedre sexliv” om erotisk tantra.

Stifter og leder af Sexologiskolen 2009, som findes i København, Århus, Oslo og Nuuk. Samt Int. Linje på engelsk. Sexologiskolen har i alt 41 uddannelser indenfor moderne sexologi og parterapi.

Ekstern henvisning 
 Om Yazmin Fox på Sexologiskolens websted

 

Sexologer
Personer fra Danmark
Homoousios

Homoousios (gr. homos samme og ousia væsen) er en betegnelse der inden for kristologien anvendes om forholdet mellem Faderen (Gud) og Sønnen (Jesus Kristus).

Det teologiske syn på forholdet mellem Faderen og Sønnen blev afgjort på koncilet i Nikæa 325, der besluttede at Sønnen er "af samme væsen" som Faderen, homoousios.

Modstanderne, arianerne, hævdede at Sønnen blot var "af lignende væsen" som Faderen, homoiousios.

Se også 
 Trinitarisme – Antitrinitarisme

Litteratur 
 

Kristologi
Ottar af Roskilde

Ottar af Roskilde er en rekonstruktion af vikingeskibet Skuldelev 1.
Skibet har blandt andet sejlet til Edinburgh i 2005. Skibet er fremstillet på bådværftet af Vikingeskibsmuseet i Roskilde.

Typisk for dette skib er de kraftige og fyldige former, der på en gang giver stor sødygtighed og stor lasteevne. Midtskibs er der 2 rummelige lastrum, og for og agter er der store manøvredæk.

Køl, stævne og bundstokke er af eg og flere af de indvendige dele i konstruktionen er af lindetræ. Det originale Skuldelev 1 skib er, ligesom Skuldelev 6, bygget i Sognefjord i Norge omkring år 1030. Begge skibe har det specielle langsgående knæk fremkaldt af en næsten lodretstående planke midt i den ellers buede plankebund. Funktionen har formentlig været at give mindre afdrift i et skib med lav dybgang.

I 1999 påbegyndtes byggeriet af Ottar, rekonstruktionen af det store havgående fragtskib fra Vestnorge. Under byggeriet finder bådebyggerne nogle særlige og ukendte øksespor på en bite. Værktøjssporene blev genkendt af en nordmand som sprett-telgjing. Det er en huggeteknik, især brugt til fyrretræ, som kræver specielle økser. Teknikken efterlader et særligt mønster af hugspor, forskellig fra de teknikker bådebyggerne hidtil havde brugt.

Se også 
 Rekonstruktioner af vikingeskibe

Referencer

Eksterne henvisninger 
 https://www.vikingeskibsmuseet.dk/fagligt/museets-baadsamling/ottar

Rekonstruktioner af vikingeskibe
Skibe bygget i Danmark